CELEX: 62017TN0293
Language: sk
Date: 2017-05-16 00:00:00
Title: Vec T-293/17: Žaloba podaná 16. mája 2017 – Fakro/Komisia

31.7.2017   
            
            
               SK
            
            
               Úradný vestník Európskej únie
            
            
               C 249/29
            
         Žaloba podaná 16. mája 2017 – Fakro/Komisia
   (Vec T-293/17)
   (2017/C 249/45)
   Jazyk konania: poľština
   
      Účastníci konania
   
   
      Žalobkyňa: Fakro sp. z o.o. (Nowy Sącz, Poľsko) (v zastúpení: A. Radkowiak-Macuda, radca prawny)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               určil, že Komisia si nesplnila svoje povinnosti, ktoré jej vyplývajú zo ZFEÚ a z Charty základných práv, tým, že opomenula zaujať stanovisko k sťažnosti žalobkyne podanej Komisii 12. júla 2002 týkajúcej sa zneužívania dominantného postavenia skupinou VELUX, hoci na to bola formálne vyzvaná,
            
         
               —
            
            
               zaviazal Komisiu na náhradu trov konania a to aj v prípade zastavenia konania vzhľadom na vydanie rozhodnutia Komisie v priebehu súdneho konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza jeden žalobný dôvod založený na porušení článku 288 ZFEÚ v spojení s článkami 102 a 105 ZFEÚ a v spojení s článkom 41 Charty základných práv.
   Vydanie prvého meritórneho stanoviska v konaní o sťažnosti žalobkyne po 3,5 roku nie je rozhodnutím vo veci v primeranej lehote. Komisia nepredložila žiaden dôkaz o akejkoľvek činnosti v rámci posudzovacieho konania. Komisia má pred vydaním rozhodnutia povinnosť podrobne preskúmať uvedené skutkové a právne okolnosti. Začatie konania zo strany sťažovateľky predstavuje jediný spôsob obrany jej práv.